Skansaprotokollin eisini kallað skansajournalin er ein dagbók, sum inniheldur upplýsingar um dagliga virksemið á Skansanum ella Garnisónini í Tórshavn. Umframt upplýsingarnar um vaktartænastuna hjá soldátunum, handilsarbeiði, manning av skansabátinum o. a., innihalda journalirnar eisini veðurskrásetingar og upplýsingar um skip, sum løgdu at í Tórshavn. Fyrsti skansin í Havn var helst bygdur í seinastu helvt av 1500-talinum á tanganum eystanfyri innsiglingina. Í 1630 varð avgjørt at byggja ein nýggjan skansa á Tinganesi. Hesin varð niður aftur í endanum av 1700-talinum, og tann upprunaligi skansin varð endurreistur. Skansin skuldi tryggja vørugoymsluna hjá handlinum og leigubúðin í Tinganesi. Hann skuldi eisini verja Føroya ímóti sjórænarum og øðrum, sum av og á herjaðu oyggjarnar. Ovastur á Skansanum var kommandanturin. Tað vóru umleið 30 soldátar knýttir at Skansanum, sum fyri tað mesta vórðu borgararnar í Tórshavn. Lógbrótarar kundu eisini dømast til arbeiði á Skansanum í eina tíð. Skansin varð fíggjaður av tí sonevnda matrikulskattinum. Soldátarnir vórðu løntir við eini árligari peningaupphædd. Harumframt kundu teir keypa ull bíligani í leigubúðini. Í 1799 fingu menninir á garnisónini rætt til eitt jarðarstykki eystanfyri Skansan. Arbeiðið fevndi um at ganga vakt, løgregluuppgávur, lossing og at lasta handilsskipini hjá einahandlinum, føra embætisfólk og onnur við báti o. a. Tá teir ikki vóru bundnir av øðrum arbeiði, kundu soldátarnir fiska ella arbeiða hjá handlinum sum bønarmenn. Skansin var niðurlagdur í 1865, og eitt løgreglulið varð stovnað í staðin fyri. Soldaterne blev aflønnet med en pengesum om året. Desuden kunne de købe uld billigt i landskyldboden. I 1799 fik garnisonens mænd ret til en jordlod øst for Skansen. Arbejdet bestod i at gå vagt, politiopgaver, losse og laste handelsskibene ved monopolhandelen, transportere øvrighedspersoner og andre med båd o. l. Når de ikke var forpligtet til andet arbejde, kunne soldaterne fiske eller arbejde ved handelen som daglejere.